רוחצים בפארק המים "ימית 2000" בחולון תקפו בצהריים (שבת) באלימות קשה מאבטחים. בין היתר שברו עליהם כיסאות פלסטיק. אחד מהם נראה בסרטון שרוע על הקרקע כשאקדחו מוטל לצדו. המשטרה חוקרת ועצרה צעיר בן 17 מירושלים.

הייתם במקום? כתבו לנו במייל האדום

בתיעוד שהופץ היום ברשתות החברתיות נראה המאבק האלים בין הרוחצים למאבטחי. מאות הרוחצים הגיעו באחד מימי העומס בחודשים האחרונים, כחלק מחופשת חג עיד אל- פיטר. הקטטה פרצה סמוך לבריכת הפעוטות על רקע ניסיון של כמה צעירים להסתנן למתחם הספא מבלי לשלם.

המאבטח הוכה קשות ואקדחו נפל

קטטה המונית בפארק ימית 2000 בחולון

הנשק: כיסאות פלסטיק

הקטטה בפארק המים

בתיעוד נראה אחד המאבטחים תוקף את אחד הצעירים בכיסא פלסטיק, אך בהמשך נראים הצעירים תוקפים את המאבטחים בחזרה באמצעות כיסאות שאותם הטיחו בראשם ובגופם. אחד המאבטחים שהופל לרצפה, הותקף על ידי ההמון ואקדחו הופל לקרקע. בהמשך נראה המאבטח נמלט מהמקום שהפך לזירת קרב עם כיסאות זרוקים בכל עבר. האירוע החמור התרחש לנגד עיניהם ההמומות של פעוטות והורים ששחו בבריכה הסמוכה.

משטרת מרחב איילון מסרה כי במהלך קטטה רבת משתתפים הושלכו כיסאות, "המתפרעים לא נשמעו להוראות המאבטחים במקום. שוטרים שהוזעקו למקום וטיפלו באירוע הבחינו במעורבים מתקוטטים ביניהם ועצרו חשוד אחד בן 17 מירושלים שהיה בין משליכי הכיסאות. משטרת ישראל פתחה בחקירה לבירור נסיבות האירוע".

מנהל הפארק, שמשון חן, סיפר לynet: "בשעות הצהריים ניסו כמה צעירים שהגיעו לחגוג את עיד אל-פיטר להיכנס למתחם הספא מבלי לשלם והמאבטחים עצרו אותם. הם התעצבנו והתחילו לתקוף את המאבטחים בצורה קשה מאוד. בתקופה העמוסה אנחנו גם מעסיקים שוטרים בשכר והם עצרו לפחות אדם אחד. הגשנו תלונה במשטרה על האירוע החמור הזה".

תגרה אלימה נוספת התרחשה בבריכה הציבורית בירוחם ומהמשטרה נמסר כי שישה חשודים עוכבו לחקירה.